มีประจำเดือนเมื่อวันที่ 17 -19 ธ.ค.62 แล้วมี พสพ.กับแฟน คืนวันที่ 22 ธ.ค.62 ใส่ถุงยางค่ะ แต่ดิฉันกลัวท้องเลยซื้อยาคุมฉุกเฉินมากินบ่ายวันที่ 23 ธ.ค.62 กินครบ 2 เม็ดค่ะ หลังจากนั้น 6 วันมีเลือดเหมือนประจำเดือนออกมาในวันที่ 30,31 ธ.ค.62 - 1 ธ.ค.63 มีอาการปวดทุกอย่างเหมือนตอนเป็นประจำเดือนค่ะ เลือดมาเท่าตอนที่เป็นประจำเดือน เหมือนกันทุกอย่างเลยค่ะ แล้วหลังจากนั้นเริ่มกินยาคุมรายเดือน 28 เม็ด วันที่ 9 ม.ค. 63 จนตอนนี้ 2 ก.พ.63 ยาคุมจะหมดแผงแล้วค่ะ ยังไม่มีประเดือนมาอีกเลยสงสัยว่า... 1.ที่เดือนธ.ค.62 มีประจำเดือนไปแล้วหลังจากนั้นกินยาคุมฉุกเฉินแล้วภายใน1อาทิตย์มีเลือดเหมือนประจำเดือนออกมา จะท้องมั้ยคะ? เลือดที่ออกมา 30-1 มันเลือดประจำเดือนรึเปล่า? 2.ที่กินยาคุมรายเดือน 28 เม็ด 9/1/63 มาจนยาคุมจะหมดแผงนี่ ประจำเดือนจะมาเมื่อไหนคะ? ตอนนี้เหลือเม็ดแป้งอยู่ 4 เม็ด
สวัสดีค่ะ หากประจำเดือนมาวันที่ 17-19 ธ.ค. การมีเพศสัมพันธ์วันที่ 22 ธ.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% และจริงๆ แล้ว ก็ไม่จำเป็นต้องทานยาคุมฉุกเฉินไปส่วนเลือดที่ออกในวันที่ 30 ธ.ค.- 1 ม.ค. ก็น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือนจริงๆ เพราะประจำเดือนเพิ่งมาไปไม่นานและหากได้เริ่มทานยาคุมกำเนิดในวันที่ 9 ม.ค. ก็จะเท่ากับทานมาจนถึงเม็ดที่ 25 ในวันที่ 2 ก.พ.นี้ ซึ่งโดยส่วนใหญ่ ประจำเดือนก็จะเริ่มมาเมื่อทานถึงเม็ดที่ 23-26 ดังนั้น อาจรอดูวันนี้หรือพรุ่งนี้ ประจำเดือนก็น่าจะมาค่ะ แต่หากทานยาคุมจนครบ 28 เม็ด แล้วยังไม่มีประจำเดือนมา ก็ควรตรวจหาการตั้งครรภ์ดูค่ะ เพราะอย่างไรแล้ว ยาคุมกำเนิดก็ไม่ได้ช่วยป้องกันการตั้งครรภ์ได้ 100% ค่ะ